**Polist** (ven. Поли́сть) on Venäjällä Novgorodin ja Pihkovan alueilla virtaava Lovatin sivujoki, joka alkaa Polistojärvestä  ja yhtyy pääuomaansa sen suistoalueella. Joki on 176 kilometriä pitkä ja muodostaa siten pääosan sen 198 kilometriä pitkästä pääuomasta.

Joen kulku
----------

Polist alkaa Pihkovan alueella Bežanitsyn piirin itäosassa sijaitsevasta Polistojärvestä. Se on laaja suojärvi, ja myös joki virtaa yläjuoksulla suoalueiden läpi mutkitellen. Se virtaa koko pituudellaan kohti koillista ja pysyttelee Ilmajärven alangolla koko matkan. Joki siirtyy Pihkovan puolelta Novgorodin alueen puolelle Poddorjen piiriin noin 70 kilometriä Polistosta. Metsien ympäröimällä keskijuoksulla joen virtaus kiihtyy. Sen uoma on siellä kivinen ja koskinen Belkan ja Snežan sivujokien yhtymäkohtiin saakka. Koskijakson kohdalla sijaitsee lukuisien kylien ketju. Huomattavin koski sijaitsee Braklovitsyn kylän lähellä. Tällä välillä on joki siirtynyt Staraja Russan piiriin. Alajuoksulla Polistin virtaus hidastuu. Rannat ovat alajuoksulla puuttomat ja joen leveys 30–40 metriä. Staraja Russan kaupungin alueella, ja ennen sitä, Polistiin yhtyy useita sen sivujokia, joista yksi on sen suurin sivujoki Porusja. Staraja Russan alapuolella joki virtaa hitaasti ja se täältä on purjehduskelpoinen Ilmajärveen asti. Joenvarren asutus on keskittynyt Staraja Russaan, jossa elää yli 30 000 asukasta. Joenvarren kylien asukasluvut ovat pieniä. Staraja Russassa joen ylittää Pihkovasta tuleva rautatie.

Hydrologiaa
-----------

Joki jäätyy marraskuun lopussa ja sen jäät lähtevät huhtikuun alussa. Joen vesi on korkealla kevättulvan aikana. Se keskivirtaama on 22 kuutiometriä sekunnissa. Joen virtaa yläjuoksulla laajoilla suoalueilla, joka aiheuttaa sen tumman vedenvärin.

* Joen yläjuoksun suoaluettaJoen yläjuoksun suoaluetta
* PolistojärviPolistojärvi
* Jivoin silta Staraja RussassaJivoin silta Staraja Russassa
* Joki matalanveden alikana Staraja RussassaJoki matalanveden alikana Staraja Russassa
* Pyhän ylösnousemuksen kirkko Staraja RussassaPyhän ylösnousemuksen kirkko Staraja Russassa

Polstin valuma-alue
-------------------

### Pääuoma

Polstin pääuoma muodostuu alajuoksulla Polistin joesta, joka alkaa Poliston järvestä. Pääuomaan voidaan vielä liittää järveen laskeva Tselvajoki. Pääuoman pituudeksi saadaan Polistin osuudella 176 kilometriä, Poliston järvenselästä 5 kilometriä ja Tselvasta 17 kilometriä, eli yhteensä 198 kilometriä. Tselvla alkaa suojärvestä nimeltä Tsevlo (Цевло), mutta se ei pidennä pääuomaa.

* Porusjan sivujoki Staraja RussassaPorusjan sivujoki Staraja Russassa
* Porusjan reheviä rantojaTie tai pato PorusjallaPorusjan reheviä rantojaTie tai pato Porusjalla
* 

### Sivujokia

Alla olevaan taulukkoon on koottu Lovatin suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa.

| Sivu-uoman nimi   | Nimiven.    | EtäisyysLovatista(km) | Pääuomankohta  | Pituus(km)  | Virtaama(MQ m³/s)  | Valuma-alue(km²)  | Lähteet   |
| --- | --- | --- | --- | --- | --- | --- | --- |
| yhtyy Lovatiin |
| Sominka | Sominka (Соминка) | 10 | Staraja Russa | 13 |  | 59 | 2,2,2,4,2,–,2 |
| Voije | Voije (Войе) | 20 | Staraja Russa | 2 |  |  | 2,2,2,4,2,–,– |
| Porusja | Porusja (Порусья) | 22 | Staraja Russa | 142 |  | 1 030 | 2,2,2,4,2,–,2 |
| Soljanoi | Soljanoi (Соляной) | 23 | Staraja Russa | 2 |  |  | 2,2,2,4,2,–,– |
| Sneža | Sneža (Снежа) | 25 | Staraja Russa | 68 |  | 302 | 2,2,2,4,2,–,2 |
| Holynja | Holynja (Холынья) | 39 | Staraja Russa | 72 |  | 681 | 2,2,2,4,2,–,2 |
| pääuomaa on Holynjan yläpuolella vielä 159 km |
|

Lähteet: 1 = luettu Wikipedian suomenkielisestä artikkelista, 2 = luettu kunkin sivu-uoman lähteestä (), 3 = luettu venäjänkielisestä Wikipediasta, 4 = katsottu tai mitattu Internetin karttapalvelusta kuten esimerkiksi Google Maps tai ACME

### Järviä

Joki alkaa Poliston järvestä, joka on laajan suoalueen järviä. Muita suoalueen järviä ovat Berezovoje (Березовое), Bolšoje Isurevskoje (Большое Исурьевское), Bolšoje Udoje (Большое Удое), Zatšiste (Зачистье), Krasnodubskoje (Краснодубское), Kurovskoje (Куровское) ja Suselnitskoje (Сусельницкое), sekä Holynjalle kuuluva Vaškovskoje (Вашковское). Polist virtaa suistoalueella kahden järven, Kopanetsin (Копанец) ja Sereberskojen (Сереберское), välistä, ja yhtyy sitten Lovatiin.

Lähteet
-------

### Huomioita

1. ↑  Asia on luettu venäjänkielisen Wikipedian artikkelista ru:Цевла.
2. ↑  Asia on luettu venäjänkielisen Wikipedian artikkelista ru:Полисть (приток Ловати).

### Viitteet

1. 1 2 3 4 5  Polist, Полисть (*textual.ru*) *Venäjän valtion vesistötietokanta*. Viitattu 9.4.2022. (venäjäksi)
2. 1 2 3 4 5  Polist, Полисть *Suuressa neuvostosanakirjassa*.  3. laitos, 1969–1978. Viitattu 9.4.2022. (venäjäksi)
3. 1 2 3  Polisto, Полисто (*textual.ru*) *Venäjän valtion vesistötietokanta*. Viitattu 9.4.2022. (venäjäksi)
4. ↑  Grechushnikova, M.G.: Ilmen (Ильмень) *Voda Rossii*. Viitattu 9.4.2022. (venäjäksi)
5. ↑  Aqua Expert: Vodojomy Rossii *aquaexpert.ru*. Viitattu 4.2.2013. (venäjäksi)
6. ↑  Tsevla, Цевла (Цевля) (*textual.ru*) *Venäjän valtion vesistötietokanta*. Viitattu 9.4.2022. (venäjäksi)

Aiheesta muualla
----------------

* Kuvia tai muita tiedostoja aiheesta **Polist** Wikimedia Commonsissa